CELEX: C2006/048/80
Language: sl
Date: 2006-02-25 00:00:00
Title: Zadeva T-455/05: Tožba, vložena  29. decembra 2005  — Componenta proti Komisiji

25.2.2006   
            
            
               SL
            
            
               Uradni list Evropske unije
            
            
               C 48/42
            
         Tožba, vložena 29. decembra 2005 — Componenta proti Komisiji
   (Zadeva T-455/05)
   (2006/C 48/80)
   Jezik postopka: finščina
   Stranke
   
      Tožeča stranka: Componenta Oyj (Helsinki, Finska) (zastopnik: M. Savola, asianajaja)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               Razglasitev ničnosti odločbe Komisije K(2005)3871 konč. z dne 20. oktobra 2005, o državni pomoči, ki jo je Republika Finska kot investicijsko pomoč dodelila Componenta.
            
         
               —
            
            
               Naj se Komisiji naloži plačilo stroškov tega postopka skupaj s pripadajočimi obrestmi.
            
         Tožbeni razlogi in bistvene trditve
   Tožba se nanaša na Odločbo Komisije K(2005)3871 konč. z dne 20. oktobra 2005, v skladu s katero je državna pomoč (Pomoč št. C 37/2004, prej NN 51/2004), ki jo je Republika Finska dodelila Componenta, prepovedana na podlagi člena 87 ES.
   Komisija je štela, da je bila pomoč dodeljena v okviru dvostopenjske transakcije pri kateri je Componenta, prvič, občini Karkila, prodala svoj (50 % delež) družbe za investicije v nepremičnine (Karkkilan Keskustakiinteistöt Oy) ob tem, da je imela ta občina že prej 50 % delnic omenjene družbe in pri čemer je, drugič, omenjena družba za investicije v nepremičnine Componenti vrnila posojilo družbenika, ki ji ga je slednja dala. V okviru te iste transakcije je občina Karkila družbi dala dodatno posojilo v enakem znesku.
   Komisija ocenjuje, da državno pomoč predstavlja nakupna cena delnic in vračilo posojila družbenika.
   V utemeljitev svojih predlogov tožeča stranka med drugim navaja naslednje očitke:
   Odločba Komisije je v celoti napačna in nezakonita, tako glede obrazložitve, kot glede zneska, ki je v njej določen. Tožeča stranka meni, da je Komisija bistveno kršila postopek in zlorabila pooblastila, ker je v postopku preiskave bistveno napačno presodila predložene dokaze. Tožeča stranka tudi meni, da Odločba Komisije krši določbe o državnih pomočeh iz člena 87 ES. Poleg tega tožeča stranka trdi, da je so posledice odločbe, kolikor jo zadevajo nesorazmerne, zaradi česar je kršeno načelo sorazmernosti iz člena 5, tretji pododstavek, ES.
   Tožeča stranka trdi, da je Komisija uporabila napačen postopek pri ocenjevanju vrednost delnic družbe za investicije v nepremičnine. Za razliko od Komisije Evropskih Skupnosti meni, da je bila zadevna cena ocenjena v skladu s pogoji na trgu v trenutku prodaje.
   Tožeča stranka glede sheme v zvezi z posojili družbenika meni, da iz njih ni pridobila nobene ekonomske koristi. Poleg tega je po njeni presoji Komisija napačno presodila naravo in pomen omenjene sheme. Trdi tudi, da so razlogi iz Odločbe Komisije glede sheme pri posojilih družbenika nedoločni in nezadostni.
   Nazadnje tožeča stranka meni, da je Odločba Komisije v nasprotju s prakso iz mnogih zadev glede državnih pomoči, in krši načela iz Obvestila Komisije o uporabi členov 92 in 93 Pogodbe o ustanovitvi Evropske Skupnosti za države članice, in člena 5 Direktive 80/723/CEE (1) za gospodarske družbe javnega prava.
   Tožeča stranka glede klavzule o investicijah v prodajni pogodbi meni, da je Komisija omenjeno klavzulo in njen pomen napačno presodila.
   
      (1)  UL L 195, 29.7.1980, str. 35; EE 08/02, str. 75.